CELEX: 32022D0368
Language: lt
Date: 1645142400000
Title: Europos Centrinio Banko sprendimas (ES) 2022/368 2022 m. vasario 18 d. kuriuo iš dalies keičiamas Sprendimas (ES) 2015/2218 dėl reikšmingo poveikio prižiūrimos kredito įstaigos rizikos pobūdžiui prezumpcijos netaikymo darbuotojams procedūros (ECB/2022/6)

2022 3 4   
               
               
                  LT
               
               
                  Europos Sąjungos oficialusis leidinys
               
               
                  L 69/117
               
            
         EUROPOS CENTRINIO BANKO SPRENDIMAS (ES) 2022/368
         2022 m. vasario 18 d.
         kuriuo iš dalies keičiamas Sprendimas (ES) 2015/2218 dėl reikšmingo poveikio prižiūrimos kredito įstaigos rizikos pobūdžiui prezumpcijos netaikymo darbuotojams procedūros (ECB/2022/6)
         EUROPOS CENTRINIO BANKO VALDANČIOJI TARYBA,
         atsižvelgdama į Sutartį dėl Europos Sąjungos veikimo, ypač į jos 127 straipsnio 6 dalį ir 132 straipsnį,
         atsižvelgdama į 2013 m. spalio 15 d. Tarybos reglamentą (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (1), ypač į jo 4 straipsnio 3 dalį,
         kadangi:
         
                     (1)
                  
                  
                     Komisijos deleguotajame reglamente (ES) Nr. 604/2014 (2) buvo įtvirtinti kokybiniai ir kiekybiniai kriterijai, pagal kuriuos nustatomos darbuotojų, kurių profesinė veikla turi reikšmingą poveikį įstaigos rizikos pobūdžiui, kategorijos. Jame taip pat buvo nustatyta procedūra, pagal kurią įstaiga gali nuspręsti, kad, nors darbuotojas atitinka kiekybinius kriterijus, jo profesinė veikla nelaikoma turinčia reikšmingą poveikį įstaigos rizikos pobūdžiui, ir, remdamasi tokiu sprendimu, gali informuoti kompetentingą instituciją arba prašyti, kad kompetentinga institucija leistų atitinkamam darbuotojui netaikyti prezumpcijos, kad jo profesinė veikla turi reikšmingą poveikį įstaigos rizikos pobūdžiui. Būdamas atsakingas už tai, kad jo tiesiogiai prižiūrimi subjektai taikytų darbuotojų nustatymo taisykles nuosekliai, taip visais atvejais užtikrindami darbuotojų nustatymo patikimumą, ir siekdamas patikslinti Deleguotojo reglamento (ES) Nr. 604/2014 4 straipsnyje nustatytos išimties taikymo darbuotojams procedūrą, ECB priėmė Europos Centrinio Banko sprendimą (ES) 2015/2218 (ECB/2015/38) (3);
                  
               
                     (2)
                  
                  
                     iš dalies pakeitus Europos Parlamento ir Tarybos direktyvą 2013/36/ES (4), Deleguotasis reglamentas (ES) Nr. 604/2014 kredito įstaigoms buvo panaikintas ir 2021 m. birželio 14 d. pakeistas Komisijos deleguotuoju reglamentu (ES) 2021/923 (5), kuriame, apibrėžiant vadovaujamų pareigų, kontrolės funkcijų, reikšmingo verslo padalinio ir reikšmingo poveikio reikšmingo verslo padalinio rizikai pobūdžio sąvokas ir nustatant Direktyvos 2013/36/ES 94 straipsnio 2 dalies c punkte nurodytus darbuotojus arba darbuotojų kategorijas, remiamasi naujų techninių reguliavimo standartų projektu. Deleguotuoju reglamentu (ES) 2021/923 taip pat panaikinta pranešimo procedūra ir nustatyti Deleguotojo reglamento (ES) 2021/923 6 straipsnio 4 dalyje nurodytų išskirtinių aplinkybių vertinimo kriterijai;
                  
               
                     (3)
                  
                  
                     siekiant užtikrinti teisinį tikrumą kredito įstaigoms, kurios, prieš įsigaliojant šiam spredimui, yra pateikusios pranešimus ir prašymus pagal Deleguotąjį reglamentą (ES) Nr. 604/2014 arba prašymus dėl išankstinio patvirtinimo pagal Deleguotąjį reglamentą (ES) 2021/923, reikia nustatyti pereinamojo laikotarpio priemones;
                  
               
                     (4)
                  
                  
                     todėl reikėtų atitinkamai iš dalies pakeisti Sprendimą (ES) 2015/2218 (ECB/2015/38),
                  
               PRIĖMĖ ŠĮ SPRENDIMĄ:
         
            1 straipsnis
            Daliniai pakeitimai
            Sprendimas (ES) 2015/2218 (ECB/2015/38) iš dalies keičiamas taip:
            
                        1.
                     
                     
                        1 straipsnis pakeičiamas taip:
                        
                           „1 straipsnis
                           Taikymo sritis
                           Šiame sprendime nustatomi procedūriniai reikalavimai, taikomi prašymui dėl išankstinio patvirtinimo, kurį prižiūrimos kredito įstaigos pateikia ECB, kad darbuotojams arba darbuotojų kategorijoms nebūtų taikoma prezumpcija, kad jie yra pagal Komisijos deleguotojo reglamento (ES) 2021/923 (*1) 6 straipsnyje išdėstytus kiekybinius kriterijus nustatyti darbuotojai.
                        
                        
                           (*1)  2021 m. kovo 25 d. Komisijos deleguotasis reglamentas (ES) 2021/923, kuriuo papildomos Europos Parlamento ir Tarybos direktyvos 2013/36/ES nuostatos dėl techninių reguliavimo standartų, kuriais nustatomi kriterijai vadovaujamoms pareigoms, kontrolės funkcijoms, reikšmingiems verslo padaliniams ir reikšmingam poveikiui reikšmingo verslo padalinio rizikos pobūdžiui apibrėžti, taip pat kriterijai, pagal kuriuos nustatomi darbuotojai ar kategorijos darbuotojų, kurių profesinės veiklos poveikis įstaigos rizikos pobūdžiui toks reikšmingas, kaip ir direktyvos 92 straipsnio 3 dalyje nurodytų darbuotojų ar darbuotojų kategorijų (OL L 203, 2021 6 9, p. 1).“;"
                        
                     
                  
                        2.
                     
                     
                        2 straipsnio 3 punktas pakeičiamas taip:
                        
                                    „3)
                                 
                                 
                                    nustatyti darbuotojai – tai: a) visi prižiūrimos kredito įstaigos darbuotojai ir darbuotojų kategorijos, kurių profesinė veikla turi reikšmingą poveikį kredito įstaigos rizikos pobūdžiui ir kurie yra nurodyti Direktyvos 2013/36/ES 92 straipsnio 3 dalies a–c punktuose; ir b) visi kiti darbuotojai ir darbuotojų kategorijos, kurie Direktyvos 2013/36/ES 92 straipsnio 3 dalies a–c punktuose atskirai nėra nurodyti ir kurių profesinė veikla turi palyginti tokį pat reikšmingą poveikį kredito įstaigos rizikos pobūdžiui kaip ir pagal Deleguotojo reglamento (ES) 2021/923 4 straipsnį nustatytų darbuotojų arba darbuotojų kategorijų profesinė veikla.“;
                                 
                              
                  
                        3.
                     
                     
                        3 straipsnis iš dalies keičiamas taip:
                        
                                    a)
                                 
                                 
                                    1 dalies įžanginė formuluotė pakeičiama taip:
                                    
                                       „1.   Deleguotojo reglamento (ES) 2021/923 6 straipsnio 3 dalyje nurodytame prašyme dėl išankstinio patvirtinimo pateikiama ši praėjusių finansinių metų pabaigos ir einamųjų finansinių metų informacija:“;
                                    
                                 
                              
                                    b)
                                 
                                 
                                    1 dalies e ir f punktai pakeičiami taip:
                                    
                                                „e)
                                             
                                             
                                                remiantis Direktyvos 2013/36/ES 92 straipsnio 3 dalies a ir b punktuose ir Deleguotojo reglamento (ES) 2021/923 5 straipsnyje išdėstytais kokybiniais kriterijais nustatytų darbuotojų skaičius;“;
                                             
                                          
                                                „f)
                                             
                                             
                                                remiantis vien Direktyvos 2013/36/ES 92 straipsnio 3 dalies c punkte ir Deleguotojo reglamento (ES) 2021/923 6 straipsnyje išdėstytais kiekybiniais kriterijais nustatytų darbuotojų skaičius, kartu nuorodant, kuriai iš kategorijų, nurodytų Direktyvos 2013/36/ES 92 straipsnio 3 dalies c punkte ar Deleguotojo reglamento (ES) 2021/923 6 straipsnio 1 dalies a arba b punktuose, kiekvienas nustatytas darbuotojas priklauso;“;
                                             
                                          
                              
                                    c)
                                 
                                 
                                    2 dalies įžanginė formuluotė pakeičiama taip:
                                    
                                       „2.   Deleguotojo reglamento (ES) 2021/923 6 straipsnio 3 dalyje nurodytame prašyme dėl išankstinio patvirtinimo pateikiama tokia informacija apie kiekvieną darbuotoją, kurio atžvilgiu prašoma taikyti Deleguotojo reglamento (ES) 2021/923 6 straipsnio 2 dalį:“;
                                    
                                 
                              
                                    d)
                                 
                                 
                                    2 dalies d punktas pakeičiamas taip:
                                    
                                                „d)
                                             
                                             
                                                visa atlyginimo suma eurais ir kintamoji fiksuotojo atlyginimo dalis, skirta darbuotojui ataskaitiniais metais;“;
                                             
                                          
                              
                                    e)
                                 
                                 
                                    2 dalies f punktas pakeičiamas taip:
                                    
                                                „f)
                                             
                                             
                                                kiekybiniai kriterijai, kuriais remiantis darbuotojas buvo įvertintas kaip nustatytas darbuotojas (Deleguotojo reglamento (ES) 2021/923 6 straipsnio 1 dalies a arba b punktas);“;
                                             
                                          
                              
                                    f)
                                 
                                 
                                    2 dalies g punktas pakeičiamas taip:
                                    
                                                „g)
                                             
                                             
                                                kriterijai, kuriais remiantis darbuotojo atžvilgiu pašoma išankstinio patvirtinimo pagal Deleguotojo reglamento (ES) 2021/923 6 straipsnio 3 dalį (Deleguotojo reglamento (ES) 2021/923 6 straipsnio 2 dalies a arba b punktas).“;
                                             
                                          
                              
                                    g)
                                 
                                 
                                    3 dalis pakeičiama taip:
                                    
                                       „3.   Deleguotojo reglamento (ES) 2021/923 6 straipsnio 3 dalyje nurodytame prašyme dėl išankstinio patvirtinimo dėl kiekvieno darbuotojo, kurio atžvilgiu pagal Deleguotojo reglamento (ES) 2021/923 6 straipsnio 3 dalį prašoma išankstinio patvirtinimo, pateikiama metinė vidaus arba išorės audito ataskaita dėl nustatytų darbuotojų nustatymo proceso ir jo rezultatų įvertinimo.“;
                                    
                                 
                              
                  
                        4.
                     
                     
                        4 straipsnis iš dalies keičiamas taip:
                        
                                    a)
                                 
                                 
                                    pavadinimas pakeičiamas taip:
                                    „Dokumentai, kuriuos reikalaujama pateikti, siekiant įrodyti, kad darbuotojas arba darbuotojų kategorija vykdo profesinę veiklą ir turi įgaliojimus tik tame verslo padalinyje, kuris nėra reikšmingas verslo padalinys“;
                                 
                              
                                    b)
                                 
                                 
                                    1 dalies įžanginė formuluotė pakeičiama taip:
                                    
                                       „1.   Teikdamos Deleguotojo reglamento (ES) 2021/923 6 straipsnio 3 dalyje nurodytą prašymą dėl išankstinio patvirtinimo, prižiūrimos kredito įstaigos pateikia ECB tokius dokumentus, pagrindžiančius, kad darbuotojas arba darbuotojų kategorija, kuriai darbuotojas priklauso, vykdo profesinę veiklą ir turi įgaliojimus tik tame verslo padalinyje, kuris nėra reikšmingas verslo padalinys, kaip nurodyta Deleguotojo reglamento (ES) 2021/923 6 straipsnio 2 dalies a punkte:“;
                                    
                                 
                              
                                    c)
                                 
                                 
                                    1 dalyje įterpiamas šis da punktas:
                                    
                                                „da)
                                             
                                             
                                                pagrindimą, dėl kokių dar priežasčių verslo padalinys nėra laikomas turinčiu reikšmingą poveikį prižiūrimos kredito įstaigos vidaus kapitalui;“;
                                             
                                          
                              
                                    d)
                                 
                                 
                                    1 dalies e punktas pakeičiamas taip:
                                    
                                                „e)
                                             
                                             
                                                paaiškinimą, kodėl prižiūrima kredito įstaiga darbuotojui ar darbuotojų kategorijai, kuriai darbuotojas priklauso, skyrė atlyginimą, kuris atitinka Deleguotojo reglamento (ES) 2021/923 6 straipsnio 1 dalyje išdėstytus kriterijus, nors darbuotojas arba darbuotojų kategorija, kuriai darbuotojas priklauso, savo profesinę veiklą vykdo ne reikšmingame verslo padalinyje;“;
                                             
                                          
                              
                                    e)
                                 
                                 
                                    1 dalies f punktas pakeičiamas taip:
                                    
                                                „f)
                                             
                                             
                                                pagrįstą paaiškinimą, kodėl darbuotojas arba darbuotojų kategorija, kuriai darbuotojas priklauso, neatitinka Direktyvos 2013/36/ES 92 straipsnio 3 dalies a ir b punktuose ir Deleguotojo reglamento (ES) 2021/923 5 straipsnyje išdėstytų kokybinių kriterijų;“;
                                             
                                          
                              
                                    f)
                                 
                                 
                                    1 dalis papildoma šiuo g punktu:
                                    
                                                „g)
                                             
                                             
                                                išsamų ir visapusišką paaiškinimą, kodėl verslo padalinys nepriklauso pagrindinei verslo linijai, kaip apibrėžta Europos Parlamento ir Tarybos direktyvos 2014/59/ES (*2) 2 straipsnio 1 dalies 36 punkte arba bet kuriame kitame deleguotajame akte, kurį Komisija yra įgaliota priimti pagal minėtos direktyvos 2 straipsnio 2 dalį.
                                             
                                          
                                       (*2)  2014 m. gegužės 15 d. Europos Parlamento ir Tarybos direktyva 2014/59/ES, kuria nustatoma kredito įstaigų ir investicinių įmonių gaivinimo ir pertvarkymo sistema ir iš dalies keičiamos Tarybos direktyva 82/891/EEB, direktyvos 2001/24/EB, 2002/47/EB, 2004/25/EB, 2005/56/EB, 2007/36/EB, 2011/35/ES, 2012/30/ES bei 2013/36/ES ir Europos Parlamento ir Tarybos reglamentai (ES) Nr. 1093/2010 bei (ES) Nr. 648/2012 (OL L 173, 2014 6 12, p. 190).“;"
                        
                                 
                              
                  
                        5.
                     
                     
                        5 straipsnis iš dalies keičiamas taip:
                        
                                    a)
                                 
                                 
                                    pavadinimas pakeičiamas taip:
                                    „Dokumentai, pagrindžiantys, kad darbuotojo arba darbuotojų kategorijos profesinė veikla neturi reikšmingo poveikio reikšmingo verslo padalinio rizikos pobūdžiui“;
                                 
                              
                                    b)
                                 
                                 
                                    1 dalies įžanginė formuluotė pakeičiama taip:
                                    
                                       „1.   Teikdamos Deleguotojo reglamento (ES) 2021/923 6 straipsnio 3 dalyje nurodytą prašymą dėl išankstinio patvirtinimo, prižiūrimos kredito įstaigos pateikia ECB tokius dokumentus, pagrindžiančius, kad darbuotojo arba darbuotojų kategorijos, kuriai darbuotojas priklauso, profesinė veikla neturi reikšmingo poveikio reikšmingo verslo padalinio rizikos pobūdžiui, kaip nurodyta Deleguotojo reglamento (ES) 2021/923 6 straipsnio 2 dalies b punkte:“;
                                    
                                 
                              
                                    c)
                                 
                                 
                                    1 dalies c punktas pakeičiamas taip:
                                    
                                                „c)
                                             
                                             
                                                išsamų objektyvių kriterijų, išdėstytų Deleguotojo reglamento (ES) 2021/923 4 straipsnio 3 dalyje, pagal kuriuos vertinta, ar atitinkamo darbuotojo arba darbuotojų kategorijos, kuriai darbuotojas priklauso, profesinė veikla neturi reikšmingo poveikio reikšmingo verslo padalinio rizikos pobūdžiui, aprašymą, nurodant, kaip šie kriterijai buvo taikyti ir kaip buvo atsižvelgta į visus atitinkamus rizikos ir veiklos rodiklius, naudotus vidaus rizikos įvertinimo tikslais;“;
                                             
                                          
                              
                                    d)
                                 
                                 
                                    1 dalies d punktas pakeičiamas taip:
                                    
                                                „d)
                                             
                                             
                                                paaiškinimą, kodėl prižiūrima kredito įstaiga skyrė darbuotojui arba darbuotojų kategorijai, kuriai darbuotojas priklauso, atlyginimą, kuris atitinka Deleguotojo reglamento (ES) 2021/923 6 straipsnio 1 dalyje nurodytus kriterijus, nors darbuotojas neturi reikšmingo poveikio reikšmingo verslo padalinio rizikos pobūdžiui;“;
                                             
                                          
                              
                                    e)
                                 
                                 
                                    1 dalies e punktas pakeičiamas taip:
                                    
                                                „e)
                                             
                                             
                                                pagrįstą paaiškinimą, kodėl darbuotojas arba darbuotojų kategorija, kuriai darbuotojas priklauso, neatitinka Direktyvos 2013/36/ES 92 straipsnio 3 dalies a ir b punktuose ir Deleguotojo reglamento (ES) 2021/923 5 straipsnyje išdėstytų kokybinių kriterijų.“;
                                             
                                          
                              
                  
                        6.
                     
                     
                        6 straipsnis iš dalies keičiamas taip:
                        
                                    a)
                                 
                                 
                                    1 dalies įžanginė formuluotė pakeičiama taip:
                                    
                                       „1.   Teikdamos Deleguotojo reglamento (ES) 2021/923 6 straipsnio 3 dalyje nurodytą prašymą dėl išankstinio patvirtinimo dėl darbuotojo, kuriam praėjusiais finansiniais metais arba už praėjusius finansinius metus buvo skirtas 1 000 000 EUR arba didesnis bendras atlyginimas, prižiūrimos kredito įstaigos, siekdamos pagrįsti Deleguotojo reglamento (ES) 2021/923 6 straipsnio 4 dalyje nurodytas išskirtines aplinkybes, pateikia tokius dokumentus:“;
                                    
                                 
                              
                                    b)
                                 
                                 
                                    1 dalies b punktas pakeičiamas taip:
                                    
                                                „b)
                                             
                                             
                                                išsamų visų su atitinkamu darbuotoju susijusių išskirtinių aplinkybių aprašymą, kuriame paaiškinama, kodėl prižiūrima kredito įstaiga skyrė darbuotojui 1 000 000 EUR arba didesnį atlyginimą, nors darbuotojas, kaip pranešama, neturi reikšmingo poveikio prižiūrimos kredito įstaigos rizikos pobūdžiui.“;
                                             
                                          
                              
                  
                        7.
                     
                     
                        7 straipsnis išbraukiamas;
                     
                  
                        8.
                     
                     
                        8 straipsnis pakeičiamas taip:
                        
                           „8 straipsnis
                           Prašymų dėl išankstinio patvirtinimo pateikimo terminas
                           Deleguotojo reglamento (ES) 2021/923 6 straipsnio 3 dalyje nurodyti prašymai dėl išankstinio patvirtinimo pateikiami nedelsiant ir ne vėliau kaip per 6 mėnesius nuo praėjusių finansinių metų pabaigos.“;
                        
                     
                  
                        9.
                     
                     
                        9 straipsnis iš dalies keičiamas taip:
                        
                                    a)
                                 
                                 
                                    1 dalies įžanginė formuluotė pakeičiama taip:
                                    
                                       „1.   Remdamasis Deleguotojo reglamento (ES) 2021/923 6 straipsnio 3 dalyje nurodytame prašyme dėl išankstinio patvirtinimo pateikta informacija, ECB įvertina:“;
                                    
                                 
                              
                                    b)
                                 
                                 
                                    1 dalies b punktas pakeičiamas taip:
                                    
                                                „b)
                                             
                                             
                                                pagrindą, kuriuo remdamasi prižiūrima kredito įstaiga nustatė, kad atitinkamas darbuotojas arba darbuotojų kategorija, kuriai darbuotojas priklauso, atitinka vieną iš Deleguotojo reglamento (ES) 2021/923 6 straipsnio 2 dalyje nurodytų sąlygų;“;
                                             
                                          
                              
                                    c)
                                 
                                 
                                    1 dalies c punkto i ir ii papunkčiai pakeičiami taip:
                                    
                                                „i)
                                             
                                             
                                                ar prižiūrima kredito įstaiga deramai atsižvelgė į Deleguotojo reglamento (ES) 2021/923 6 straipsnio 2 dalies a punkte arba, atitinkamai, Deleguotojo reglamento (ES) 2021/923 6 straipsnio 2 dalies b punkte nustatytą sąlygą;
                                             
                                          
                                                ii)
                                             
                                             
                                                ar prižiūrima kredito įstaiga įrodė, kad atitinkamas darbuotojas arba darbuotojų kategorija, kuriai darbuotojas priklauso, dėl kurių pateiktas Deleguotojo reglamento (ES) 2021/923 6 straipsnio 3 dalyje nurodytas prašymas dėl išankstinio patvirtinimo, neturi palyginti tokio pat reikšmingo poveikio prižiūrimos kredito įstaigos rizikos pobūdžiui kaip Direktyvos 2013/36/ES 92 straipsnio 3 dalies a, b arba c punktuose nurodytos darbuotojų kategorijos;“;
                                             
                                          
                              
                                    d)
                                 
                                 
                                    1 dalies d punktas pakeičiamas taip:
                                    
                                                „d)
                                             
                                             
                                                kai pateikiami prašymai dėl išankstinio patvirtinimo dėl darbuotojų, kuriems buvo skirtas 1 000 000 EUR arba didesnis bendras atlyginimas, ar taikytinos išskirtinės aplinkybės. Tokiais atvejais ECB, prieš priimdamas sprendimą, informuoja Europos bankininkystės instituciją apie išankstinio vertinimo rezultatus.“;
                                             
                                          
                              
                                    e)
                                 
                                 
                                    2 dalis pakeičiama taip:
                                    
                                       „2.   ECB priima sprendimą per 3 mėnesius nuo išsamių dokumentų gavimo.“;
                                    
                                 
                              
                                    f)
                                 
                                 
                                    3 dalis išbraukiama;
                                 
                              
                  
                        10.
                     
                     
                        10 straipsnio 1 dalis pakeičiama taip:
                        
                           „1.   ECB suteiktas Deleguotojo reglamento (ES) 2021/923 6 straipsnio 3 dalyje nurodytas išankstinis patvirtinimas taikomas tik darbuotojo veiklai finansiniais metais, einančiais po metų, kuriais ECB priežiūros sprendimas, kuriame yra patvirtinimas, buvo praneštas prižiūrimai kredito įstaigai.“.
                        
                     
                  
         
            2 straipsnis
            Pereinamojo laikotarpio nuostatos
            
               1.   Pranešimams pagal Deleguotojo reglamento (ES) Nr. 604/2014 4 straipsnio 4 dalį ir prašymams dėl išankstinio patvirtinimo pagal minėto deleguotojo reglamento 4 straipsnio 5 dalį, pateiktiems iki 2021 m. birželio 14 d., toliau taikomos Sprendime (ES) 2015/2218 (ECB/2015/38) nustatytos iki šio sprendimo įsigaliojimo dienos galiojusios procedūros ir reikalavimai.
            
            
               2.   Prašymams dėl išankstinio patvirtinimo pagal Deleguotojo reglamento (ES) 2021/923 6 straipsnio 3 dalį, pateiktiems iki šio sprendimo įsigaliojimo, taikomos Sprendime (ES) 2015/2218 (ECB/2015/38) nustatytos iki šio sprendimo įsigaliojimo dienos galiojusios procedūros ir reikalavimai.
            
         
         
            3 straipsnis
            Įsigaliojimas
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Priimta Frankfurte prie Maino 2022 m. vasario 18 d.
            
               
                  ECB Pirmininkė
               
               Christine LAGARDE
            
         
         
            (1)  OL L 287, 2013 10 29, p. 63.
         
            (2)  2014 m. kovo 4 d. Komisijos deleguotasis reglamentas (ES) Nr. 604/2014, kuriuo papildomos Europos Parlamento ir Tarybos direktyvos 2013/36/ES nuostatos dėl techninių reguliavimo standartų, susijusių su kokybiniais ir atitinkamais kiekybiniais kriterijais, pagal kuriuos nustatomos darbuotojų, kurių profesinė veikla turi reikšmingą poveikį įstaigos rizikos pobūdžiui, kategorijos (OL L 167, 2014 6 6, p. 30).
         
            (3)  2015 m. lapkričio 20 d. Europos Centrinio Banko sprendimas (ES) 2015/2218 dėl reikšmingo poveikio prižiūrimos kredito įstaigos pobūdžiui prezumpcijos netaikymo darbuotojams procedūros (ECB/2015/38) (OL L 314, 2015 12 1, p. 66).
         
            (4)  2013 m. birželio 26 d. Europos Parlamento ir Tarybos direktyva 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (OL L 176, 2013 6 27, p. 338).
         
            (5)  2021 m. kovo 25 d. Komisijos deleguotasis reglamentas (ES) 2021/923, kuriuo papildomos Europos Parlamento ir Tarybos direktyvos 2013/36/ES nuostatos dėl techninių reguliavimo standartų, kuriais nustatomi kriterijai vadovaujamoms pareigoms, kontrolės funkcijoms, reikšmingiems verslo padaliniams ir reikšmingam poveikiui reikšmingo verslo padalinio rizikos pobūdžiui apibrėžti, taip pat kriterijai, pagal kuriuos nustatomi darbuotojai ar kategorijos darbuotojų, kurių profesinės veiklos poveikis įstaigos rizikos pobūdžiui toks reikšmingas, kaip ir direktyvos 92 straipsnio 3 dalyje nurodytų darbuotojų ar darbuotojų kategorijų (OL L 203, 2021 6 9, p. 1).